**Hodogram upisa u srednju školu**

1. **FAZA PRIPREME**

* uvodno predavanje suradnica iz **CISOK-a (HZZ)** za učenike 8. razreda
* **profesionalna orijentacija stručne službe Škole** (Odluka u opisu u 1. razred srednje škole, Pravilnik o elementima i kriterijima za izbor kandidata za upis u 1. razred srednje škole + dopune/izmjene Pravilnika, priručnik „Idemo u srednju!“, postupak upisa u srednju školu preko aplikacije upisi.hr)
* profesionalna orijentacija učenika s teškoćama (UDU) i sa zdravstvenim teškoćama pri **HZZ-u** u svrhu ostvarivanja preporuke pri odabiru programa

1. **FAZA PRIJAVE**

* **ranija prijava učenika s teškoćama** (Ured državne uprave dostavlja obrazac koji učenik i roditelj popunjavaju u suradnji sa stručnom službom te se obrazac i kopija Rješenja dostavljaju Uredu)
* sivi učenici trebaju imati **CARNet korisničko ime i lozinku** (ukoliko je nemaju, mogu je preuzeti u tajništvu Škole)
* prva prijava u sustav se obavlja u školi (stručna služba, razrednici) te je potrebno **provjeriti ispravnost podataka na upisi.hr** (osobni podaci, podaci o školovanju, izborni predmeti, prvi/drugi strani jezik, …)
* pratiti **natječaje** srednjih škola – srednje škole na mrežnim stranicama objavljuju popis programa koje upisuju, te popratnu dokumentaciju koju je potrebno priskrbiti prilikom upisa
* iskazivanje interesa za **razredne odjele za sportaše** – na kartici „Moji podaci“, učenici unose sport kojim se bave, naziv kluba i mjesto u kojem se nalazi klub – podatke je potrebno spremiti; ukoliko se u tom periodu ne iskaže interes za razredni odjel za sportaše, naknadno ga nije moguće unijeti
* kada **rezultati natjecanja** postanu vidljivi u sustavu (dodatni bodovi), potrebno je provjeriti ispravnost plasmana
* **odabir obrazovnih programa** – učenici obavljaju u školi u suradnji sa stručnom službom i razrednicima (potrebno je voditi računa o programima koji provode dodatne provjere)
* dokumentacija kojom se ostvaruje pravo na **dodatne bodove** – učenici donose razrednicima potvrde, a razrednici ih označavaju u sustavu (preporuke HZZ-a za djecu sa zdravstvenim teškoćama, potvrde iz CZSS o životu o otežanim uvjetima, …)
* **unos ocjena iz 8. razreda** (učenicima s Rješenjem UDU potrebno je ranije zaključiti ocjene zbog ranijeg termina prijave programa)
* **medicinska dokumentacija** – učenici trebaju voditi računa o potvrdama liječnika koje propisuju odabrani programi (svjedodžba medicine rada, potvrda doktorice školske medicine) te ih preuzeti u zadanom roku
* u periodu kada je moguće raditi izmjene prioriteta u sustavu upisi.hr, učenici trebaju voditi računa o upisnoj kvoti programa koji im je na vrhu **liste prioriteta** – kada se sustav zaključa, neće biti moguće naknadno mijenjati prioritete

1. **ZAVRŠNA FAZA**

* **osnovna škola ispisuje prijavnice** iz sustava upisi.hr, nakon čega u školu dolaze **roditelj i učenik potpisati prijavnicu**, koja ostaje u školi; razrednici u sustavu označavaju da su prijavnice predane
* nakon zaključavanja konačne ljestvice, kandidati ispisuju **upisnice** sa stranice upisi.hr – roditelj i učenik potpisuju upisnicu te ju, uz svu popratnu dokumentaciju kojom je učenik ostvario redovna prava i dodatne bodove (liječničke potvrde, ugovor o naukovanju, …) odnose u srednju školu koju je upisao
* upisnicu je moguće isprintati i u upisanoj srednjoj školi, ali je potrebno onda s roditeljem otići tamo i potpisati je
* unutar perioda tijekom kojeg učenici nose upisnice u srednju školu, srednje škole zadržavaju pravo definiranja termina u kojem zaprimaju navedenu dokumentaciju – potrebno je pratiti mrežnu stranicu škole ili telefonski ih kontaktirati